Marthe Prim-Welter

D'Marthe Prim-Welter, gebuer den 30. August 1909 zu Jonglënster, a gestuerwen den 23. Januar 2010 an der Stad Lëtzebuerg, war eng lëtzebuergesch Philologin an Historikerin.

D'Marthe Welter ass zu Jonglënster, als Duechter vum Mathias Welter an der Maria Luise Schenten gebuer ginn. Si ass zu Schëffleng opgewuess, wou hire Papp Schoulmeeschter war.Quell vum Artikel, wou net anescht uginn: Rue Marthe Prim-Welter. rues-au-feminin.lu (nogekuckt: 10.10.2025.

No hirem Lycée huet si Philosophie a Philologie studéiert an dës mat engem Doktorat ofgeschloss. 1946 gouf si zur Professesch am Escher Meedercherslycée ernannt.

No hirem Bestietnes mam Nicolas Prim si si an d'Stad Lëtzebuerg wunne gaangen.

D'Marthe Prim-Welter huet sech fir d'Geschicht vu Jonglënster a vu Schëffleng intresséiert, an eng Rëtsch Fuerschungsaarbechten dozou publizéiert.

Fir u si z'erënneren, gouf zu Jonglënster eng Strooss no hir genannt.Lokalisatioun op geoportail.lu.

 Wierker (Auswiel) 
 "Das Dorf Schifflingen nach dem Kadaster der Kaiserin Maria Theresia." In: Schifflange (Harmonie municipale). Livre d’or. Luxembourg, 1963.
 Zur Geschichte der Herrschaft Linster. Luxemburg: Imprimerie Saint-Paul, 1981.
 "Von der Linster Mühle." In: 75e anniversaire : 1908-1983 / Sapeurs-Pompiers Junglinster. Junglinster: Sapeurs-pompiers, 1983 S. 78-135. 
 "Sie wanderten aus von Junglinster nach der "Neuen Welt"." Cinquantenaire F.C. Jeunesse Junglinster. - Junglinster, 1985 S. 110-134. 

Kategorie:Gebuer 1909
Kategorie:Gestuerwen 2010
Kategorie:Lëtzebuergesch Philologen
Kategorie:Lëtzebuergesch Historiker
Kategorie:Lëtzebuergesch Honnertjäreg
Kategorie:Persounen, no deenen eng Struktur zu Lëtzebuerg genannt ass